Document ID: 32013R0680

A TANÁCS 680/2013/EU RENDELETE
(2013. július 15.)
az 1259/2012/EU rendeletnek az Európai Unió és a Mauritániai Iszlám Köztársaság közötti halászati partnerségi megállapodással előírt halászati lehetőségek és pénzügyi hozzájárulás kétéves időszakra történő megállapításáról szóló jegyzőkönyv szerinti halászati lehetőségek elosztása tekintetében történő módosításáról
AZ EURÓPAI UNIÓ TANÁCSA,
tekintettel az Európai Unió működéséről szóló szerződésre és különösen annak 43. cikke (3) bekezdésére,
tekintettel az Európai Bizottság javaslatára,
mivel:
(1)
A Tanács 2006. november 30-án elfogadta az Európai Közösség és a Mauritániai Iszlám Köztársaság közötti halászati partnerségi megállapodás (a továbbiakban: partnerségi megállapodás) megkötéséről szóló 1801/2006/EK rendeletet (1).
(2)
A 2012/827/EU tanácsi határozattal (2) összhangban 2012. december 16. - azaz aláírásának időpontja - óta a partnerségi megállapodással előírt halászati lehetőségeket és pénzügyi hozzájárulást rögzítő új jegyzőkönyv (a továbbiakban: az új jegyzőkönyv) van ideiglenesen alkalmazásban. Az új jegyzőkönyv halászati lehetőségeket biztosít az uniós hajóinak a Mauritánia felségterületéhez vagy a halászat tekintetében joghatósága alá tartozó vizeken. Az új jegyzőkönyv szerint az Uniónak biztosított halászati lehetőségek elosztását az 1259/2012/EU rendelet (3) biztosította.
(3)
2013. február 20-án, az új jegyzőkönyv 4. cikkével összhangban, a partnerségi megállapodás 10. cikkében előírt, az Európai Unió és Mauritánia közötti vegyes bizottság a halászati lehetőségek felülvizsgálatát magában foglaló intézkedéseket fogadott el. Az intézkedések kiterjednek többek között a halászati lehetőségek elosztásának újbóli meghatározására az 5. kategória (kerítőhálós tonhalhalászhajók) és 6. kategória (horgászbotos tonhalhalászhajók és felszíni horogsoros hajók) vonatkozásában.
(4)
A 1259/2012/EU rendeletet ezért módosítani kell. Figyelembe véve, hogy a vegyes bizottság határozata 2013. februá 20-ától alkalmazandó, e rendeletnek a kihirdetését követően azonnal hatályba kell lépnie és 2013. február 20-tól kell alkalmazni,
ELFOGADTA EZT A RENDELETET:
1. cikk
A 1259/2012/EU rendelet a következőképpen módosul:
Az 1. cikk (1) bekezdésének e) és f) pontja helyébe a következő szöveg lép:
„e)
5. kategória - kerítőhálós tonhalhalászhajók
Spanyolország
17 engedély
Franciaország
8 engedély
f)
6. kategória - horgászbotos tonhalhalászhajók és felszíni horogsoros hajók
Spanyolország
18 engedély
Franciaország
1 engedély”
2. cikk
Ez a rendelet az Európai Unió Hivatalos Lapjában való kihirdetését követő napon lép hatályba.
Ezt a rendeletet 2013. február 20-tól kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2013. július 15-én.

Labels: 18
15
5
6